fi fi fi fi pl fi da fi fi nds fr ceb fi pl fi da fi fi fi fi fi fi fi de fi fi fi fi fi fi fi fi fi fi fi fi et fi fi en fi fi fi sv fi fi fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Yhteiskunta tänään -verkkokurssi toimii näyttöreittinä yliopistoon — Jyväskylän yliopiston avoin yliopisto
Helsingin yliopiston sosiaalitieteet ja Tampereen yliopiston yhteiskuntatutkimus ovat kehittäneet TRY-hankkeen aikana pilottikurssin, joka on tarkoitus ottaa osaksi molempien yliopistojen opiskelijavalintaa keväällä 2020.
Marko Salonen (oikealla) on ollut mukana suunnittelemassa uutta näyttöreittiä. Kuvassa myös TRY-hankkeen Tuomo Kuivalainen ja Riina Kärkkäinen.
Toinen reitti yliopistoon -hankkeen työpaketti 1:n eli näyttöreitin kehittäjät suunnittelevat reittejä avoimen väylällä toisen asteen opiskelijoille. Lukion tai ammatillisen koulutuksen opiskelija voisi siis tehdä väyläopintoja jo toisen asteen opintojen aikana. Parhaimmassa tapauksessa opiskelijalla voisi olla yliopisto-opiskelupaikka jo valmiina, kun hän valmistuu toiselta asteelta.
MOOCin kautta opiskelijaksi Tampereen ja Helsingin yliopistoihin
Uutta sosiaalitieteiden ja yhteiskuntatutkimuksen Yhteiskunta tänään -verkkokurssia on pilotoitu Tampereen yliopistossa keväällä 2019. Niin sanottu MOOC (massive open online course) järjestetään Tampereen yliopistossa myös syksyllä 2019 sekä keväällä 2020, jolloin se on osa opiskelijavalintaa. Kurssimenestyksen perusteella osa opiskelupaikkaa tavoittelevista kurssin suorittajista kutsutaan haastatteluun, jossa arvioidaan hakijan soveltuvuutta tutkinto-opiskeluun.
Helsingin yliopistossa verkkokurssi järjestetään ensimmäisen kerran keväällä 2020. Kurssin parhaiten suorittaneet pääsevät näyttökokeeseen, jonka perusteella valitaan uudet opiskelijat todistusvalinnalla pääsevien lisäksi.
“Tulevana keväänä kurssia on tarkoitus käyttää opiskelijavalinnassa yhteiskuntatutkimuksen ohjelmaan Tampereella ja sosiaalitieteiden kandidaattiohjelmaan Helsingissä. Olemme suunnitelleet kurssin aikataulutusta paljon muun muassa ylioppilaskirjoitusten ja yhteishaun suhteen, jotta se olisi mahdollisimman monen suoritettavissa”, kertoo Marko Salonen Tampereen yliopistosta. Hän on yhteiskuntatutkimuksen tutkinto-ohjelmavastaava ja opettaa sosiaalipsykologiaa avoimessa yliopistossa.
Verkkokurssin etuna vanhoihin valintakokeisiin on se, että vaikka opiskelija ei pääsisikään sisään tiedekuntaan, hän saa kuitenkin suoritettua viiden opintopisteen kurssin. Samalla opiskelija saa paremman käsityksen opintosuunnasta sekä opiskelusta yliopistossa. MOOC-kurssi on ilmainen sekä Tampereen että Helsingin yliopistossa.
Yhteiskunta tänään -kurssi toteutetaan yhteistyössä avoimen yliopiston kanssa, joten sille voivat ilmoittautua kaikki aiheesta kiinnostuneet. Kurssi suoritetaan kokonaan verkossa DigiCampus-alustalla. Kevään kurssiaikataulut julkaistaan myöhemmin Opintopolku.fi-palvelussa.
Yhteiskunta tänään: Johdatus yhteiskuntatutkimukseen
Alternativ väg till universitetet
Yhteiskunta tänään -verkkokurssi toimii näyttöreittinä yliopistoon
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice